CELEX: 22016D0755
Language: et
Date: 2015-03-20 00:00:00
Title: EMP ühiskomitee otsus nr 72/2015, 20. märts 2015, millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust [2016/755]

19.5.2016   
               
               
                  ET
               
               
                  Euroopa Liidu Teataja
               
               
                  L 129/85
               
            EMP ÜHISKOMITEE OTSUS
      nr 72/2015,
      20. märts 2015,
      millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust [2016/755]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artikleid 86 ja 98,
      ning arvestades järgmist:
      
                  (1)
               
               
                  On asjakohane laiendada EMP lepingu osaliste koostööd nii, et see hõlmaks nõukogu 25. juuni 2009. aasta määrust (EÜ) nr 723/2009 Euroopa teadusuuringute infrastruktuuri konsortsiumi (ERIC) käsitleva ühenduse õigusliku raamistiku kohta (1).
               
            
                  (2)
               
               
                  On asjakohane laiendada EMP lepingu osaliste koostööd nii, et see hõlmaks nõukogu 2. detsembri 2013. aasta määrust (EL) nr 1261/2013, millega muudetakse määrust (EÜ) nr 723/2009 Euroopa teadusuuringute infrastruktuuri konsortsiumi (ERIC) käsitleva ühenduse õigusliku raamistiku kohta (2).
               
            
                  (3)
               
               
                  EMP lepingu protokolli nr 31 tuleks seetõttu vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu protokolli nr 31 artikli 1 lõike 11 järele lisatakse järgmine lõige:
      
         
                     „12.
                  
                  
                     
                                 a)
                              
                              
                                 Lepinguosalised püüavad eelkõige tugevdada koostööd tegevuse raames, mille aluseks võib olla järgmine ühenduse õigusakt:
                                 
                                             —
                                          
                                          
                                             
                                                32009 R 0723: nõukogu määrus (EÜ) nr 723/2009, 25. juuni 2009, Euroopa teadusuuringute infrastruktuuri konsortsiumi (ERIC) käsitleva ühenduse õigusliku raamistiku kohta (ELT L 206, 8.8.2009, lk 1), muudetud järgmise õigusaktiga:
                                             
                                                         —
                                                      
                                                      
                                                         
                                                            32013 R 1261: nõukogu määrus (EL) nr 1261/2013, 2. detsember 2013 (ELT L 326, 6.12.2013, lk 1).
                                                      
                                                   
                                       
                           
                                 b)
                              
                              
                                 Määruse (EÜ) nr 723/2009 artikli 5 lõike 1 punktis d osutatakse nõukogu 28. novembri 2006. aasta direktiivile 2006/112/EÜ, mis käsitleb ühist käibemaksusüsteemi, ja nõukogu 25. veebruari 1992. aasta direktiivile 92/12/EMÜ, aktsiisiga maksustatava kauba üldise korralduse ja selle kauba valdamise, liikumise ning järelevalve kohta, mis ei ole lepingusse inkorporeeritud. Need osundused on seepärast asjakohased ainult artikli 5 lõike 1 punkti d kohaldamisel ega piira lepingu kohaldamisala.
                              
                           
                                 c)
                              
                              
                                 EFTA riigid osalevad täies mahus, kuid ilma hääleõiguseta kõikide ühenduse komiteede töös, mis abistavad Euroopa Komisjoni punktis a osutatud meetmete juhtimisel, arendamisel ja rakendamisel.“
                              
                           
               
      Artikkel 2
      Käesolev otsus jõustub järgmisel päeval pärast seda, kui on esitatud kõik EMP lepingu artikli 103 lõike 1 kohased teated (*).
      Artikkel 3
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 20. märts 2015
         
            
               EMP ühiskomitee nimel
            
            
               eesistuja
            
            Gianluca GRIPPA
         
      
      
         (1)  ELT L 206, 8.8.2009, lk 1.
      
         (2)  ELT L 326, 6.12.2013, lk 1.
      
         (*)  Põhiseadusest tulenevad nõuded on nimetatud.